Żagħżugħ jindarab gravi f'argument f'San Ġiljan Żagħżugħ ndarab gravi wara li aktar kmieni għall-ħabta tas-1:45 p.m kien involut f'argument li seħħ fi Triq id-Dragunara, San Ġiljan. Mill-investigazzjonijiet illi saru rriżulta li kien hemm argument bejn grupp ta' żgħażagħ. Ġuvni Franċiż ta' 18-il sena safa' aggredit minn wieħed miż-żgħażagħ li l-identita' tiegħu għadha mhix magħrufa. Tim mediku ta l-assistenza u ambulanza ħadet lil Franċiż l-Isptar Mater Dei għal aktar kura. L-investigazzjonijiet tal-Pulizija għadhom għaddejjin.